億世家

億世家係香港商人許慶得創辦嘅億世集團旗下嘅香港電器連鎖品牌。1988年億世集團以「億世通」名義開設業務，早年同一啲連鎖店合作搞家庭電器換購，去到2010年就進軍零售業，改名做億世家，之後喺香港唔同地方都有開設分店，2017年亦進軍電商平台，開拓海外市場，旗下另設有品牌Innoware。

由於億世家業務有一定規模，所以有啲傳媒偶然會就唔同家電嘅銷售情況訪問許慶得。不過，由於許慶得曾任職親共團體香港潮州商會會董，所以有啲黃色經濟圈支持者會將億世家視作藍店。

產品質素爭議 
億世家曾經多次未能通過產品安全或者耐用測試，被香港消費者委員會批評。其中：

喺2018年12月消委會測試佢地嘅電熱盤，結果被發現有觸電風險，唔符合安全要求。
 喺2021消委會測試市面各款氣炸鍋，億世家嘅氣炸鍋被批評升溫過高有機會構成燙傷風險，耗電量偏高、難清洗，而且致癌物丙烯酰胺含量超出歐盟基準水平。
 另外，2023年一次消委會測試市面8款循環扇，億世家嘅循環扇喺持續搖擺10萬次之後，就會有一條內部電線嘅導電體超過30%受損，唔符合標準要求。

官方網頁

香港公司